<classify> Msanii Diamond Platnamz amezidi kuiwasha mitandao baada ya kubainika wazi kuwa alitengana na kipenzi chake raia wa Kenya Tanasha Donna ambaye pia ni mama wa mwanawe wa kiume. Huku Donna akionekana kuwa na uchungu mwingi baada ya kupeana kisogo na Mondi, kwa msanii huyo, mambo ni kawaida maana ana mazoea ya kuwatunga mimba wapenzi na kuwatoroka. Si Wema Sepetu, si Hamisa Mobetto, si Zari Hassan na sasa Donna, haya yote kwa Mondi ni kawaida na hata sasa yuko tayari kuganga penzi lijalo. Licha ya kuwatunga mimba wapenzi wake, imebainika kuwa Mondi ni mzazi mlezi, hii imebainika baada ya Hamisa kujitokeza na kusema kuwa Mondi amekuwa akijukumika kama mzazi kwa mwanawe ile hangependa kurudiana naye kimapenzi. Huenda hii ndiyo sababu baadhi ya mashabiki wa Harmonize wakajitokeza na kumshauri msanii huyo kutofuata nyayo za Mondi. Baada ya kupakia picha yake na Amina katika ukurasa wa Instagram, baadhi ya mashabiki wake walijikokeza kumpongeza kwa hatua alizopiga katika sanaa ila wakamshauri asiwe na tabia ya kuwapachika mimba wanadada na kuwaruka kama Mondi. Mfollow harmonizenews A post shared by K O N D E B O Y N E W S hamonizer_tz on Mar 15, 2020 at 8:18pm PDT Baada ya kuitoroka lebo ya Wasafi inayomilikuwa na Diamond, Harmonize ameifungua lebo yake mwenyewe Konde Gang, chini ya hiyo lebo ameweza kuzindua kibao chake cha uno ambacho kimempa umaarufu si haba. Harmonize alifunga rasmi pingu za maisha na Sarah Michelloti kipenzi chake raia wa Italia katika sherehe ya kukata na shoka iliyoandaliwa faraghani na kuhudhuriwa na marafiki wa karibu mjini Dar Es Salaam. Diamond Platnamz ambaye amekuwa babake Harmonize kiusanii na bosi wake wa awali hakuhudhuria sherehe hiyo kwa sababu zisizojulikana.  <topic>: BURUDANI 